کامرس اور صنعت کی وزارتہ
جناب پیوش گوئل کا کہنا ہے کہ خودکفالتی کو حاصل کرنے کے لئے وزیراعظم جناب نریندر مودی کا صنعتی ترقی سے متعلق 5 ایف یعنی فارم سے فائبر ، فائبر سے فیکٹری ، فیکٹری سے فیشن ، فیشن سے فارن کو یاد رکھیں
کسی بھی صنعت کو،معیار کو ترجیح بنانا چاہئے ،جس کو تسلیم کیا جائے ، عزت کی جائے اور نوازا جائے : جناب پیوش گوئل
حکومت ہند کے تجارت وصنعت ، امور صارفین وخوراک اورعوامی نظا م تقسیم اور ٹیکسٹائل کے عزت مآب وزیر جناب پیوش گوئل نے حیدر آباد میں تلنگانہ سی سی آئی کے فیڈریشن کے ذریعہ منعقدہ ‘ہندوسانی مینوفیکچررس کے لئے عالمی مواقع کو بڑھانا’ کے موضوع پر ایک تقریب میں شرکت کی ۔
صنعت کے تمام میدانوں سے تعلق رکھنے والے نمائندوں کے ساتھ وزیر موصوف کی بات چیت کے ساتھ اجلاس کی شروعات ہوئی۔ بات چیت کے دوران انہوں نے ان کی طرف سے درخواستیں وصول کیں اورانہیں یقین دلایا کہ وزیراعظم مودی کی اہل قیادت کے تحت مرکزی حکومت متعلقہ پالیسی تبدیلیاں کرکے انہیں حل کرے گی، جو خاص طور سے صنعت اور مجموعی طورپر ہندوستان کے لئے مفید ہوں گی۔
انہوں نے عالمی بازار میں مقابلہ جاتی ہونے کے لئے اشیاء اور خدمات دونوں کے معیار کی اہمیت پر زور دیا۔ انہوں نے صنعت کے نمائندوں سے مطالبہ کیا کہ وہ ہماری ثقافت میں معیار لائیں تاکہ ہندوستان کو ہمیشہ کے لئے بدلاجاسکے ۔انہوں نے کہا کہ کسی بھی صنعت کو کوالٹی کنٹرول کی پیروی کرنی چاہئے تاکہ پروڈکٹ کو پوری دنیا میں آر آر آر مووی کی طرح تسلیم کیا جائے ،عزت دی جائے اور نوازا جاسکے ۔
صنعتی ایکوسسٹم کو ترقی دینے سے متعلق کچھ سوالوںکا جواب دیتے ہوئے وزیر موصوف نے کہا :‘‘ خودکفالتی کے حصول اور 2047 تک ہندوستان کو ایک ترقی یافتہ ملک بنانے کے حصول کے لئے وزیر اعظم جناب نریندرمودی کے صنعتی ترقی سے متعلق پانچ ایف یعنی فارم سے فائبر ، فائبر سے فیکٹری ،فیکٹری سے فیشن ، فیشن سے فارن کو یاد رکھیں ۔’’
اس موقع پر گفتگو کرتے ہوئے جناب گوئل نے ملک کو ایک ترقی یافتہ ملک بنانے کے لئے پنچ -پرن کو یاد کیااور اس سمت میں اجتماعی فرض پر زور دیا۔ انہوں نے صنعت کے نمائندوں سے مطالبہ کیا کہ وہ مصنوعات مارکیٹنگ کی آبیاری کریں اور ‘‘میک ان انڈیا ’’ کو زبردست کامیاب بنانے کے لئے ایک دوسرے کی مدد کریں ۔ انہوں نے اس موقع پر حیدرآباد میں قائم بھارت بایوٹیک کی کوششوں کی ستائش کی ،جس نے کووڈ -19 ایک ٹیکہ ، کوویکسین کو تیار کیا ہے۔
انہوں نے تمام سیاحوں کو دئے جانے والے وزیر اعظم کے مشورے کا حوالہ دیا کہ وہ اپنے اخراجات کا پانچ فیصد مقامی اشیا کی خرید میں خرچ کریں ۔انہوں نے صنعت کے قائدین سے مطالبہ کیا کہ وہ اپنے بجٹ کا کم سے کم پانچ فیصد حصہ دوردراز علاقوںمیں تجارت کرنے والے لوگوں کی مدد کے لئے خاص کریں ،جس کے مستقبل قریب میں
ہندوستان کو خودکفیل بنانے اور دنیا کا ایک قائد بنانے میں انقلابی اثرات مرتب ہوں گے۔
Shri @PiyushGoyal, Hon'ble Minister for @CimGOI, @fooddeptgoi, @TexMinIndia, and Consumer Affairs participated in the event on 'Enhancing Global Opportunities for Indian Manufacturers' organized by @FTCCI at #Hyderabad . pic.twitter.com/HDUhZCOUnY
— PIB in Telangana 🇮🇳#AmritMahotsav  October 28, 2022
'Any industry should follow quality control, so that product will be Recognized, Respected and Rewarded worldwide like #RRR Movie.
— PIB in Telangana 🇮🇳#AmritMahotsav  October 28, 2022
~Shri @PiyushGoyal at interactieve meeting with manufacturers organized by @FTCCI pic.twitter.com/B2OQgHZP4S
Remember PM @narendramodi's 5Fs on industrial development.
— PIB in Telangana 🇮🇳#AmritMahotsav  October 28, 2022
Farm to fibre;
fibre to factory;
factory to fashion;
fashion to foreign.
-Shri @PiyushGoyal at @FTCCI interactieve session, #Hyderabad pic.twitter.com/7C0ogCYo6r